CELEX: 32019R1981
Language: ro
Date: 2019-11-28 00:00:00
Title: Regulamentul de punere în aplicare (UE) 2019/1981 al Comisiei din 28 noiembrie 2019 de modificare a Regulamentului de punere în aplicare (UE) 2019/626 în ceea ce privește listele țărilor terțe și regiunilor acestora din care este autorizată introducerea în Uniunea Europeană a melcilor, gelatinei și colagenului și a insectelor destinate consumului uman (Text cu relevanță pentru SEE)

29.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 308/72
               
            
         REGULAMENTUL DE PUNERE ÎN APLICARE (UE) 2019/1981 AL COMISIEI
         din 28 noiembrie 2019
         de modificare a Regulamentului de punere în aplicare (UE) 2019/626 în ceea ce privește listele țărilor terțe și regiunilor acestora din care este autorizată introducerea în Uniunea Europeană a melcilor, gelatinei și colagenului și a insectelor destinate consumului uman
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 127 alineatul (2),
         întrucât:
         
                     (1)
                  
                  
                     Regulamentul (UE) 2017/625 stabilește norme privind controalele oficiale și alte activități de control efectuate de autoritățile competente din statele membre în vederea verificării conformității cu legislația Uniunii în domeniul, printre altele, al siguranței alimentelor, în toate etapele de producție, prelucrare și distribuție. În special, el prevede cerința ca anumite animale și mărfuri să intre în Uniune numai dintr-o țară terță sau dintr-o regiune a unei țări terțe care figurează în lista întocmită de Comisie în acest scop.
                  
               
                     (2)
                  
                  
                     Regulamentul delegat (UE) 2019/625 al Comisiei (2) completează Regulamentul (UE) 2017/625 în ceea ce privește cerințele de introducere în Uniune a transporturilor de anumite animale și mărfuri destinate consumului uman provenind din țări terțe sau din regiuni ale acestora, pentru a se asigura faptul că respectă cerințele relevante stabilite în normele menționate la articolul 1 alineatul (2) litera (a) din Regulamentul (UE) 2017/625 sau cerințe recunoscute a fi cel puțin echivalente. Articolul 3 din Regulamentul delegat (UE) 2019/625 stabilește norme privind anumite animale și mărfuri care trebuie să provină numai din țări terțe sau regiuni ale acestora incluse în lista menționată la articolul 126 alineatul (2) litera (a) din Regulamentul (UE) 2017/625. Cerințele care trebuie incluse în listă sunt prevăzute la articolul 4 din Regulamentul delegat (UE) 2019/625, în plus față de cerințele mai generale privind includerea prevăzute la articolul 127 alineatul (3) din Regulamentul (UE) 2017/625.
                  
               
                     (3)
                  
                  
                     Regulamentul de punere în aplicare (UE) 2019/626 al Comisiei (3) stabilește sau se referă la liste de țări terțe sau regiuni ale acestora din care este autorizată introducerea în Uniune a transporturilor de anumite animale și mărfuri destinate consumului uman pentru a asigura respectarea cerințelor privind siguranța produselor alimentare prevăzute la articolul 4 din Regulamentul delegat (UE) 2019/625 și la articolul 127 alineatul (3) din Regulamentul (UE) 2017/625. Regulamentul de punere în aplicare (UE) 2019/626 se aplică de la 14 decembrie 2019.
                  
               
                     (4)
                  
                  
                     Articolul 12 din Regulamentul de punere în aplicare (UE) 2019/626 autorizează introducerea în Uniune a transporturilor de melci, astfel cum sunt definiți la punctul 6.2 din anexa I la Regulamentul (CE) nr. 853/2004 (4), în anumite condiții, cu condiția ca aceste transporturi să provină din țări terțe sau regiuni ale acestora enumerate în anexa III la Regulamentul de punere în aplicare (UE) 2019/626.
                  
               
                     (5)
                  
                  
                     În conformitate cu articolul 6 alineatul (1) litera (a) din Regulamentul (CE) nr. 853/2004, produsele de origine animală, inclusiv alte specii de melci destinați consumului uman, pot fi importate în Uniune numai dacă țara terță sau regiunile acesteia figurează pe o listă prevăzută în Regulamentul de punere în aplicare (UE) 2019/626.
                  
               
                     (6)
                  
                  
                     Până la includerea în listă în conformitate cu Regulamentul (UE) 2019/626, sunt permise importurile de astfel de melci, în conformitate cu articolul 3 din Regulamentul (UE) 2017/185 al Comisiei (5), care prevede o derogare privind cerințele de sănătate publică pentru importurile de produse de origine animală prevăzute la articolul 6 alineatul (1) din Regulamentul (CE) nr. 853/2004 și care se aplică până la 31 decembrie 2020. Este oportun să se includă aceste specii de melci în lista țărilor terțe și a regiunilor acestora, prevăzută în anexa III la Regulamentul de punere în aplicare (UE) 2019/626, pentru a se evita orice perturbare a schimburilor comerciale după 31 decembrie 2020.
                  
               
                     (7)
                  
                  
                     La 31 ianuarie 2019, Armenia a solicitat să fie inclusă în lista țărilor terțe din care statele membre pot să autorizeze importul în Uniune de melci destinați consumului uman. Armenia a oferit garanții privind respectarea cerințelor prevăzute la articolul 127 alineatul (3) din Regulamentul (UE) 2017/625 și la articolul 4 din Regulamentul delegat (UE) 2019/625, pentru a fi autorizată în ceea ce privește introducerea în Uniune a melcilor. Prin urmare, Armenia ar trebui inclusă în lista țărilor terțe și a regiunilor acestora din care este autorizată introducerea în Uniune a melcilor, prevăzută în anexa III la Regulamentul de punere în aplicare (UE) 2019/626.
                  
               
                     (8)
                  
                  
                     Articolul 14 din Regulamentul de punere în aplicare (UE) 2019/626 se referă la lista țărilor terțe sau a regiunilor acestora din care este autorizată introducerea în Uniune a gelatinei și a colagenului articolul 14 restricționează introducerea în Uniune a gelatinei și colagenului derivate de la bovine, ovine, caprine, porcine și ecvine, precum și de la păsări de curte, și care provin numai din țările terțe sau regiunile acestora din care este autorizată introducerea în Uniune de carne proaspătă provenită de la anumite specii de ungulate și de carne de pasăre.
                  
               
                     (9)
                  
                  
                     Articolul 14 restricționează și suplimentar intrarea în Uniune a gelatinei și a colagenului pe baza restricțiilor de sănătate animală aplicabile cărnii proaspete. Aceste restricții din urmă nu sunt adecvate, deoarece procesul de producție a gelatinei și a colagenului exclude prezența unor pericole relevante pentru sănătatea animală. Prin urmare, ar trebui să se aplice o abordare mai puțin strictă pentru intrarea în Uniune a gelatinei și a colagenului provenind din țări terțe sau din regiuni ale acestora, care să fie bazată numai pe respectarea cerințelor privind intrarea în Uniune a animalelor și a mărfurilor prevăzute în Regulamentul (UE) 2017/625 și în Regulamentul delegat (UE) 2019/625.
                  
               
                     (10)
                  
                  
                     Articolul 20 din Regulamentul de punere în aplicare (UE) 2019/626 se referă la o listă a țărilor terțe și a regiunilor acestora din care este autorizată introducerea în Uniune a insectelor. Acest articol se referă la țări terțe și regiuni ale acestora din care a fost autorizată introducerea de insecte în conformitate cu Regulamentul (UE) 2015/2283 al Parlamentului European și al Consiliului (6) și care au fost enumerate în Regulamentul de punere în aplicare (UE) 2017/2470 al Comisiei (7). Cu toate acestea, articolul 20 din Regulamentul de punere în aplicare (UE) 2019/626 nu prevede identificarea specifică a țărilor terțe și a regiunilor acestora care dețin o astfel de autorizație. Prin urmare, este oportun să se facă trimitere la o listă concretă a țărilor terțe și a regiunilor acestora din care este autorizată introducerea în Uniune a insectelor respective, prevăzute într-o anexă specifică la Regulamentul de punere în aplicare (UE) 2019/626. Astfel, țările terțe și regiunile acestora ar trebui să fie autorizate numai pentru introducerea de insecte în Uniune și enumerate dacă oferă garanții suficiente că respectă cerințele prevăzute la articolul 127 alineatul (3) din Regulamentul (UE) 2017/625 și la articolul 4 din Regulamentul delegat (UE) 2019/625.
                  
               
                     (11)
                  
                  
                     La 8 octombrie 2019, Canada a furnizat suficiente garanții pentru a fi autorizată în vederea introducerii de insecte în Uniune.
                  
               
                     (12)
                  
                  
                     La 28 august 2019, Elveția a furnizat garanții suficiente pentru a fi autorizată în vederea introducerii de insecte în Uniune.
                  
               
                     (13)
                  
                  
                     La 11 septembrie 2019, Coreea de Sud a oferit garanții suficiente pentru a fi autorizată în vederea introducerii de insecte în Uniune.
                  
               
                     (14)
                  
                  
                     Prin urmare, Canada, Elveția și Coreea de Sud ar trebui să fie incluse pe o listă ca fiind autorizate pentru introducerea în Uniune de insecte, iar articolul 20 din Regulamentul de punere în aplicare (UE) 2019/626 ar trebui modificat în consecință.
                  
               
                     (15)
                  
                  
                     Dat fiind că Regulamentul de punere în aplicare (UE) 2019/626 se aplică începând cu 14 decembrie 2019, prezentul regulament ar trebui să se aplice, de asemenea, de la data respectivă, pentru a se evita orice perturbare a schimburilor comerciale, în special la intrarea în Uniune a transporturilor de gelatină și de colagen.
                  
               
                     (16)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2019/626 se modifică după cum urmează:
            
                        1.
                     
                     
                        La articolul 2, punctul 17 se înlocuiește cu următorul text:
                        
                                    „17.
                                 
                                 
                                    «melci» înseamnă melci astfel cum sunt definiți la punctul 6.2 din anexa I la Regulamentul (CE) nr. 853/2004 și orice alte specii de melci din familiile Helicidae, Hygromiidae sau Sphincterochilidae, destinate consumului uman;”.
                                 
                              
                  
                        2.
                     
                     
                        Articolul 12 se înlocuiește cu următorul text:
                        
                           „Articolul 12
                           
                           Lista țărilor terțe sau a regiunilor acestora din care este autorizată introducerea în Uniune a melcilor
                           Transporturile de melci destinați consumului uman se autorizează pentru introducere în Uniune numai în cazul în care provin din țări terțe sau regiuni ale acestora menționate în anexa III la prezentul regulament.”
                        
                     
                  
                        3.
                     
                     
                        La articolul 14, alineatele (1) și (2) se înlocuiesc cu următorul text:
                        
                                    „(1)
                                 
                                 
                                    Transporturile de gelatină și de colagen derivate de la bovine, ovine, caprine, porcine și ecvine, destinate consumului uman, se autorizează pentru introducere în Uniune numai în cazul în care provin din țările terțe menționate în coloana 1 din partea 1 a anexei II la Regulamentul (UE) nr. 206/2010 sau din Coreea de Sud, Malaysia, Pakistan sau Taiwan.
                                 
                              
                                    (2)
                                 
                                 
                                    Transporturile de gelatină și de colagen derivate de la păsări de curte, destinate consumului uman, se autorizează pentru introducere în Uniune numai în cazul în care provin din țările terțe menționate în coloana 1 a tabelului din partea 1 a anexei I la Regulamentul (CE) nr. 798/2008 sau din Taiwan.”
                                 
                              
                  
                        4.
                     
                     
                        Articolul 20 se înlocuiește cu următorul text:
                        
                           „Articolul 20
                           
                           Țări terțe sau regiuni ale acestora din care este autorizată introducerea în Uniune a insectelor
                           Transporturile de insecte destinate consumului uman se autorizează pentru introducere în Uniune numai în cazul în care provin și au fost expediate dintr-o țară terță sau o regiune a acesteia menționată în anexa IIIa la prezentul regulament.”
                        
                     
                  
                        5.
                     
                     
                        Anexele se modifică în conformitate cu anexa la prezentul regulament.
                     
                  
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 14 decembrie 2019.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 95, 7.4.2017, p. 1.
         
            (2)  Regulamentul delegat (UE) 2019/625 al Comisiei din 4 martie 2019 de completare a Regulamentului (UE) 2017/625 al Parlamentului European și al Consiliului în ceea ce privește cerințele pentru intrarea în Uniune a transporturilor de anumite animale și mărfuri destinate consumului uman (JO L 131, 17.5.2019, p. 18).
         
            (3)  Regulamentul de punere în aplicare (UE) 2019/626 al Comisiei din 5 martie 2019 privind listele cu țări terțe și regiuni ale acestora din care este autorizată introducerea în Uniunea Europeană a anumitor animale și mărfuri destinate consumului uman, de modificare a Regulamentului de punere în aplicare (UE) 2016/759 în ceea ce privește aceste liste (JO L 131, 17.5.2019, p. 31).
         
            (4)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
         
            (5)  Regulamentul (UE) 2017/185 al Comisiei din 2 februarie 2017 de stabilire a unor măsuri tranzitorii pentru aplicarea anumitor dispoziții ale Regulamentelor (CE) nr. 853/2004 și (CE) nr. 854/2004 ale Parlamentului European și ale Consiliului (JO L 29, 3.2.2017, p. 21).
         
            (6)  Regulamentul (UE) 2015/2283 al Parlamentului European și al Consiliului din 25 noiembrie 2015 privind alimentele noi, de modificare a Regulamentului (UE) nr. 1169/2011 al Parlamentului European și al Consiliului și de abrogare a Regulamentului (CE) nr. 258/97 al Parlamentului European și al Consiliului și a Regulamentului (CE) nr. 1852/2001 al Comisiei (JO L 327, 11.12.2015, p. 1).
         
            (7)  Regulamentul de punere în aplicare (UE) 2017/2470 al Comisiei din 20 decembrie 2017 de stabilire a listei cu alimente noi a Uniunii în conformitate cu Regulamentul (UE) 2015/2283 al Parlamentului European și al Consiliului privind alimentele noi (JO L 351, 30.12.2017, p. 72).
      
      
         
            ANEXĂ
            Anexele la regulamentul (UE) 2019/626 se modifică după cum urmează:
            
                        1.
                     
                     
                        în anexa III, între rubrica referitoare la Albania și rubrica referitoare la Angola se introduce următoarea rubrică:
                        
                                    „AM
                                 
                                 
                                    Armenia”
                                 
                                 
                                     
                                 
                              
                  
                        2.
                     
                     
                        Se introduce următoarea anexă IIIa:
                     
                  
               
                  „ANEXA IIIa
                  
                     Lista țărilor terțe sau a regiunilor acestora din care este permisă intrarea în Uniune a insectelor, menționată la articolul 20
                  
                  
                              Codul ISO al țării
                           
                           
                              Țara terță sau regiuni ale acesteia
                           
                           
                              Observații
                           
                        
                              CA
                           
                           
                              Canada
                           
                           
                               
                           
                        
                              CH
                           
                           
                              Elveția
                           
                           
                               
                           
                        
                              KR
                           
                           
                              Coreea de Sud”